AMPHIBIA. 
2 49 
Bufo vel rana scorodosma non adeo rara apud nos est , ac credideram. Est 
sine dubio eadem quae me puerum terruit. Solebam ex rivulo qui nosodochium 
civicum praeterfluit , humi procumbens in litore exiguos gasterosteos manu 
immissa captare. Aliquando bufo immanis magnitudinis mihi visus ex fundo 
emersit , nescio an casu , an quod aegre ferret sua imperia dividi , et usurpa- 
torem vellet abigere. Saltem ab eo tempore non redii piscatum. 
Ao. 1795. medio Julio (Ao. 5 .) duo afferuntur hujus speciei ex terra extracti. 
Immisi vasL terra pleno. Statim se sub terra mergunt retrogradi de more. Ne- 
que amplius apparere video. Tamen campana vitrea superposita, quam mun- 
dissimam curaveram, intus ad semipedis altitudinem , post duas fere septimanas 
conspurcata apparebat ; unde noctu egressos et ad parietes adscensum fugam- 
que molitos esse judico. Imposui oniscos , qui autem postridie non erant de- 
vorati. Video post quatuordecim fere dies unum illorum foramine facto os 
extra superficiem terrae extulisse , et sic noctu apertissimis oculis vigilasse ob- 
servavi. In sat ingentem altitudinem enisos esse aut exsiliisse oportet, quia 
etiam ad altitudinem plus quam semipedalem conspurcata vitri latera video. 
Aquam affundo , et semper caput extra superficiem eleyant , oniscos im- 
missos et ad fundum delapsos non curantes. Nihil toto hoc tempore odoris 
observo ; quare nomen seorodosmae jam non amplius placet , et potius dede- 
rim nomen phrygiae , quia acu quasi picta est, aut phrygio opere. 
In vase aqua pleno detentus corpore magis inflato esse mihi videtur , in 
superficie haerens natansque. Saltat fere aeque agiliter ac rana , pedis ad di- 
stantiam. Respirando micare facit dorsum quod quasi per longitudinem in 
rimam aliquam deprimitur, motu non exacte synchrono , sed quandoque bis 
celerius se excipiente. 
Fine Augusti jam defossi non amplius apparuerunt, et impositi simul onisci 
intentati. D. 1. Nov. unus apparuit summe emaciatus , qui mox se rursus de- 
fodit. Postera tamen die , uterque adfuit in superficie excolor et emaciatus. 
Oniscos exhibitos neuter tetigit. 
Alterum eorum posui in vase aqua pleno , sub qua tranquillus haesit totus 
aqua tectus. Post horae minutum circiter exemi , et lineas quibus ornata haec 
species est , nullas observavi , solummodo ad iliorum femorumque latera 
puncta crocea observavi. Alter similiter tractatus pede posteriore prehensus 
crocitantem lamentabilem sonum emisit , in aqua natavit, et superiora vivide 
petiit. Lineae dorsales phrygiae sordide albae adfuerunt , simulque illa puncta 
crocea. 
